text: Nicklas skal følge Nicklas
  07 juni 2012 kl. 16.14
  Syv-årige Nicklas Petersen fra Over Jerstal ved Vojens rejser fredag til Ukraine. Her skal han følge en anden Nicklas og hans holdkammerater i den første EM-kamp mod Holland.
  - Det bliver helt vildt... det er så sejt, siger den syvårige, som vandt en billet til Ukraine ved at give gode fodboldråd til landsholdet. Han gode råd var: Scor et mål mere end de andre...!
  
  Mascot
  Billetterne er vundet i en konkurrence hos en af EM-sponsorerne, Mc Donalds. De sørger også for opholdet undervejs. 
  Nicklas Petersen er en ivrig forboldspiller i Vedsted UF. Han er blevet udtaget til at være landsholdsmascot - og skal følde de danske spillere ind på banen lige før de møder Holland. Og Nicklas håber, det bliver Nicklas Bendtner, han skal følges med - for de tos navne staves ens.
  